MOBITOP+II+EKAMI


 * Hankkeen tavoitteet**

Ammatillisen koulutuksen keskeisimmäksi kehittämisen painopisteeksi on noussut opetuksen työelämälähtöisyyden varmistaminen, työpaikalla tapahtuvan oppimisen mahdollisuuksien parempi hyödyntäminen ja pedagoginen kehittäminen. Työssä oppimisen autenttisessa ympäristössä ja kontekstissa voidaan soveltaa ja ymmärtää teoriassa opittuja asioita. Oppimisympäristöt laajenevat työelämään. Tämä edellyttää opettajan, opiskelijan ja työpaikkaohjaajan tiiviimpää vuorovaikusta ja tehokasta ohjausta.

Työssäoppimisen ohjauksessa tulee perinteisten työpaikkakäyntien rinnalle kehittää sellaisia modernia teknologiaa hyödyntäviä ohjauskäytänteitä, joissa voidaan parantaa ohjauksen saatavuutta, reaaliaikaisuutta ja vertaisoppimista sekä laajentaa ohjauksen muotoja työpaikkakäyntien välillä opiskelijoiden tarpeiden ja työpaikan tilanteiden mukaan.

Hankkeen tavoitteena on luoda sähkö- ja automaatioalalle mobiiliteknologiaa hyödyntävä työssäoppimisen ohjauksen malli, joka on siirrettävissä eri koulutusaloille. Hankkeen aikana malli pyritään levittämään jollekin toiselle alalle. Mallia kokeillaan ja kehitetään yhteistyössä alueen yritysten kanssa, yhteistyöyrityksenä esim. FCT Finn Component Trading.

Työssäoppimisen ohjauksen pedagogisena viitekehyksenä käytetään Ammattisilta- projektissa luotua työssäoppimisen prosessimallia, johon on kuvattu työssäoppimisen vaiheet ja opiskelijan, opettajan ja työpaikkaohjaajan tehtävät eri vaiheissa. Mallia on levitetty ja tehty tunnetuksi Ekamissa kaikilla aloilla ja sen esittely on sisällytetty työpaikkaohjaajan koulutukseen. Mobiiliteknologia on hyödynnettävissä mallin kaikissa eri vaiheissa.

Hankkeessa tehdään yhteistyötä nyt hankehaussa haettavan Laajennetun työssäoppimisen (Salpauksen vetämä verkosto) sekä Työssäoppiminen ja ammattiosaamisen näytöt (Ekamon vetämä verkosto) valtionavustushankkeiden kanssa.


 * Hankkeen kuvaus**

2012 Kartoitus mobiiliteknologian tähänastisesta käytöstä Ekamissa ja niistä työpaikoista, joissa on valmiuksia mobiiliohjaukseen sekä työpaikkaohjaajakoulutuksen tarpeesta. Perehtyminen hankeverkoston kokemuksiin. Kokeilussa tarvittavien mobiililaitteiden hankinta.

2013 Kokeillaan ja mallinnetaan sähkö- ja automaatioalalla mobiiliohjausta huomioiden erityistä tukea tarvitsevat opiskelijat, pilotoidaan mallia. Kehitetään työssäoppimisen ohjauksen työvälineitä, kuten sähköistä oppimispäiväkirjaa, blogeja ym. hyödyntäen verkkoa ja sosiaalista mediaa. Järjestetään työpajoja, joissa mobiiliohjausta tehdään tunnetuksi eri aloilla ja kansainvälisessä opiskelijavaihdossa. Koulutetaan työpaikkaohjaajia mobiiliohjaukseen ja hyödynnetään mobiililaitteita työpaikkaohjaajakoulutuksessa.


 * Hankkeen kohderyhmä**

Sähkö- ja automaatioalan ammatillisen perusopetuksen opiskelijat, opettajat ja työpaikkaohjaajat Muiden alojen opettajat


 * Mitä ovat hankkeen avulla tavoiteltavat konkreettiset tulokset ja miten niitä aiotaan hyödyntää?**

Työssäoppimisen mobiiliohjausta on mallinnettu ja liitetty osaksi työssäoppimisen pedagogista ohjausmallia. Mallia on kokeiltu sähkö- ja automaatioalan koulutuksessa ja levitetty jollekin toiselle alalle Työssäoppimisen ohjauksen sähköisiä työvälineitä on kehitetty.


 * Miten hankkeen tavoitteiden toteutumista ja vaikuttavuutta arvioidaan?**

Hankkeen tavoitteiden toteutumista arvioidaan keräämällä palautetta kohderyhmältä ja jatkuvalla itsearvoinnilla. Lopullinen malli työstetään arvioimalla kokemuksia ja palautteita. Hankkeen aikana laaditaan Ekamin projektiprosessin mukainen käyttöönottosuunnitelma, jolla varmistetaan tulosten käyttöönotto ja vaikuttavuus.


 * Miten hankkeesta tiedotetaan ja miten tulokset levitetään?**

Hankkeesta tiedotetaan yrityksille työpaikkaohjauskäynneillä, eri alojen osastokokouksissa, ammatillisissa neuvottelukunnissa, koulutuspäälliköiden tiimissä ja Ekamin projektitiimin tiedotteessa puolivuosittain. Tietoa välitetään myös Ekamin sisäisessä intrassa ja nettisivuilla.

Malli siirretään ainakin yhdelle alalle projektin aikana. Hankkeen tuloksista laaditaan Ekamissa käyttöön otettava projektien tuloskortti, joka levitetään kaikille aloille ja koko verkoston toimijoille.

Yhteyshenkilöt’ Ritva Reivilä, p. 0405295120, ritva.reivila@ekami.fi Kalevi Laine, p. 050 3212761, kalevi.laine@ekami.fi